Einar Schibbye

Einar Schibbye (1900–1959) var en norsk kringkastingsmann og kriminalforfatter.  

Utga i 1920-årene under pseudonymet Ivan Kanonikoff flere kriminalromaner som parodierte Øvre Richter Frichs bøker om Jonas Fjeld. 

Schibbye ble ansatt som programsekretær i NRK i 1933. Historiker Hans Fredrik Dahl omtalte ham som én av institusjonens mest skapende hoder i boka “Dette er London”. NRK i krig 1940–1945 (1978).

Schibbye ble først og fremst kjent som «onkel Einar» i Barnetimen. Historiene om onkel Einar, Oscar og Spisskammeret, eller møtene mellom onkel Einar, Kallemann, Amandus og tante Amalie (de siste figurene var blitt skapt i samarbeid med Sverres Erichsen i Schibbyes NRK-periode i Bergen) ble institusjoner i radioen før den andre verdenskrig. Dahl, Hans Fredrik: Hallo Hallo! Kringkastingen i Norge 1920-1940, Oslo 1975, s. 276

Schibbyes fantasi tok med barna ut på eventyr med de mest utrolige plot, gjerne med et visst teknologisk preg. Med sin personlige ledelse, faste innslag og tallrike ukonvensjonelle sett å aktivisere lytterne på, gjorde Schibbye barnetimen til en forløper for magasinprogrammene i 1960-årene. I 1938 sto han for aprilspøken Papegøyeutstilling på NRK radio. NRKs reklamefilm Fra mikrofon til høyttaler ble innspilt høsten 1940 etter et manuskript av Schibbye. Erik Lund var regissør/fotograf.Dahl, Hans Fredrik: Dette er London. NRK i krig 1940-1945, Oslo 1979, s. 289

Under den andre verdenskrig ble han medlem av Nasjonal Samling og ble i 1942 utnevnt til direktør for Oslo kommunale kinematografer.

Schibbye ble under landssvikoppgjøret dømt til 3,5 års tvangsarbeid og rettighetstap. Han anket dommen, men dette avviste Høyesteretts kjæremålsutvalg. De fjernet imidlertid et krav om inndragning på 50 000 kr.

Etter krigen var han i flere år ikke ønsket i kringkastingen på grunn av sitt virke under krigen. Ut på 1950-tallet slapp han til med radiohørespill.BBC London 13. mars 1942. Han var blant de utelukkede forfatterne etter freden i 1945,Hartenstein, Tilman: Det usynlige teatret: Radioteatrets historie 1926-2001, Oslo 2001, s. 47 Han medvirket også på de populære barneplatene med Doffen (spilt av Einar Sissener), utgitt av Norsk Grammofonkompani A/S.

 Bibliografi (i utvalg) 
 1925: Alkoholens melodi. Storforbryderroman (under pseudonymet Ivan Kanonikoff)
 1927: Paa bunden av Skagerak ( under pseudonymet Ivan Kanonikoff)
 1949: Hvem kysset Victoria? (kriminalroman)
 1948: Den siste natt (under pseudonymet Sander Sim)
 1946: Lugar nr 36 (kriminalroman, under pseudonymet Sander Sim)
 1938: Onkel Einar og Spisskammeret og Truls (barnebok)
 1937: Onkel Einar og Oscar i studio (barnebok) 
 1934: Kallemann og Amandus (barnebok)

 Krimhørespill 
 1954: Mord for åpen mikrofon (Seks deler)Hartenstein, Tilman: Det usynlige teatret: Radioteatrets historie 1926-2001, Oslo 2001, s. 84
 1958: Jeg vil vite hvem jeg er (Seks deler) Hartenstein, Tilman: Det usynlige teatret: Radioteatets historie 1926-2001, Oslo 2001, s. 89
 1959: Rødt mysterium (Seks deler) Første gang sendt på NRK: 1959

 Andre hørespill 
 1956: Victoria'' (av Knut Hamsun. Dramatisert av sønnen Tore Hamsun i samarbeid med Schibbye)Hartenstein, Tilman: Det usynlige teatret: Radioteatrets historie 1926-2001, Oslo 2001, s. 199

 Diskografi (i utvalg) Vanberg, Vidar: Norsk grammofonplatehistorie III: Columbias plateutgivelser, Norsk musikksamling Universitetet i Oslo, 1984 
 Tittel Forfatter Utøvere Innspillingssted og -dato Platemerke og katalognummer Barnetime. Onkel Einar, Oscar og Truls. Barnetime. I. delBarnetime. Onkel Einar, Oscar og Truls. Barnetime. II. del Einar Schibbye Onkel Einar, Oscar og Truls m/Barnetimens orkester Oslo september 1937 Columbia GN 447 Den stumme cellist. I. delDen stumme cellist. II. del Einar Schibbye En samtale mellom Einar Schibbye og Leif Rustad Oslo september 1937 Columbia GN 447

 Referanser 

Kategori:Personer fra Oslo
Kategori:Norske journalister
Kategori:Norske radioprogramledere
Kategori:Norske krimforfattere
Kategori:Programledere for NRK Radio
Kategori:Nordmenn fra andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen